Frankrike var favoritter før finalen, men Italia tok ledelsen tidlig i andre omgang ved Marco Delvecchio. Noen minutter senere fikk Alessandro Del Piero en mulighet til øke Italias ledelse, men han bommet. Det så ut til at Italia skulle bli europamestere inntil Frankrikes innbytter Sylvain Wiltord utlignet tre minutter på overtid. Dermed ble det ekstraomganger, og en annen fransk innbytter, David Trezeguet, avgjorde kampen like før slutten av første ekstraomgang. Dermed vant Frankrike europamesterskapet på Golden goal, slik Tyskland gjorde fire år tidligere.